TULD JERUUSALEMMAST
Shalom, kallid sõbrad! On rõõm teiega ühineda!
Tänan Jumalat selle võimaluse eest õpetada teile Jumala Sõna.
See on suur au.
Usun, et Jumala Sõna kuulmine kannab alati vilja,
30-, 60- või 100-kordselt. Nii ütles Messias Jeesus.
Kui võtame Sõna vastu, elame selle järgi.
Jumala Sõna järgi elamine kannab vilja
ja see tuleb Jumalalt.
Piibel räägib sellest.
Räägin täna tähtsal teemal.
Jesaja 55:6 -
"Otsige Issandat, kui ta on leitav;
hüüdke teda, kui ta on ligidal!"
See tähendab hüüdmist südame sügavustest.
Me ei hüüa Jumalat hirmust või selleks, et Teda manipuleerida,
või meie olukordade tõttu,
vaid armastusest Tema vastu.
Hüüdke Teda appi.
"Otsige Issandat, kui ta on leitav ..."
Heebreakeelne dirshu ehk 'otsige' on palju tugevam sõna kui need,
milleks see erinevates keeltes tõlgitud on.
Selle tähendus on palju tõsisem.
"Otsin Sind, vajan ja igatsen Sind just nüüd,
sest vaid Sina võid mind aidata!"
"Otsige Issandat, kui ta on leitav ..."
Ehk siis, kui Ta on lähedal.
Tema Sõna on meie südames ja suus.
"Hüüdke Teda, kui Ta on lähedal" (algteksti järgi).
'Lähedal', karov, on sama juurega mis 'ohver', korban,
ja võitlus, krav. See õpetab meile midagi.
"Hüüdke Teda, kui Ta on lähedal." Väga huvitav!
"... kui ta on lähedal." See räägib Tema ohvrist.
Tema läheneb meile.
Ta saatis meile oma Poja Jeesuse, et meie lähedale tulla,
mitte üksnes ei saatnud,
vaid Jeesus andis end ise elavaks ohvriks.
Ta suri meie pattude eest
ja tõusis surnuist, et teha õigeks kõik,
kes usuvad Temasse.
Jumal ütleb: "Hüüdke mind, kui teile lähedal olen."
Ta näitab oma armastust meile lähenemisega.
Ta sirutab oma käed ja kutsub meid.
"Tulge minu juurde kõik, kes olete vaevatud ja koormatud,
ja mina annan teile hingamise!"
Jumal räägib ja on lähedal.
Tema jaoks oli meile lähenemine võitlus, krav.
Loeme Uuest Testamendist, miks see Tema jaoks võitlus oli.
Krav ja korban.
Filiplaste kirja 2. peatükk.
See on huvitav koht.
Filiplaste 2:5 -
"Olgu teil samasugune meel,
mis oli ka Kristusel Jeesusel,
kes, kuigi ta oli Jumala nägu,
ei arvanud saagiks olla Jumalaga ühesugune,
vaid loobus iseenese olust ning võttis orja näo,
saades inimeste sarnaseks; ja ta leiti välimuselt inimesena;
ta alandas iseennast, saades sõnakuulelikuks surmani,
pealegi ristisurmani.
Sellepärast ongi Jumal tema ülendanud kõrgele
ja andnud temale nime üle kõigi nimede ..."
Ta tuli meie juurde, et olla meie lähedal.
Tal oli Jumala olemus, kuid Ta alandas end inimeseks.
See oli Tema jaoks kindlasti võitlus,
jätta see kõik, ja tulla siia inimeseks,
ning ohverdada end ristil elavaks ohvriks.
Ja Ta ei teinud seda sundusest, vaid armastusest Isa vastu.
Ta andis end ise ohvriks. Seepärast ongi Jumal meile lähedal.
Kas oleme sellised nagu siin öeldakse?
"Olgu teil samasugune meel, mis oli ka Kristusel Jeesusel ..."
Kas oleme valmis end ohvriks tooma,
andma oma ihud elavaks ohvriks, nagu ütleb Roomlaste kiri,
Jumala pärast?
See on võitlus siin maailmas.
See maailm on täiesti Jumala põhimõtete vastane.
See elab kurjuses.
See maailm on täis kurjust.
Kas oleme valmis selleks,
et meis on sama meel, mis oli ka Messial?
See on võitlus, kuid võidame selle Püha Vaimu ja armu abil.
Saime armu, et olla päevast päeva võitjad.
Kas oleme valmis end elavaks ohvriks tooma?
Jumal on lähedal. Ta on end ohvriks andnud.
Loeme Roomlaste kirja 12. peatükist.
Siin kirjutab apostel,
kes tegi tohutult head tööd
Jumala ja inimeste heaks.
Ta kirjutab selles peatükis uuest elust.
Rm 12:1 - "Nüüd, vennad,
kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus.
Ja ärge muganduge praeguse ajaga,
vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Sõbrad, kas me tõesti tahame seda?
Olen oma elus õppinud, et kui midagi tahan,
olgu negatiivset või positiivset,
kui tahan seda ja seda kogu jõust jahin,
ja teen seda täie teadmise juures,
siis suudan seda ja see läheb mul korda,
olgu see negatiivne või positiivne.
Praegu käib siiski jutt üksnes positiivsest asjast.
See kannab vilja, toob edu ja eelkõige elurõõmu.
Jumal on lähedal. Ta ütleb: "Otsige mind!"
"Ma pole kaugel. Olen tulnud teie lähedale."
Prohvet Jesaja ütles prohvetlikult: "Otsige Issandat!"
Loeme seda veel kord koos.
Jumalat ei saa otsida ilma selleta, millest Paulus rääkis.
"Otsige Issandat, kui ta on leitav ..."
Seega, kui sa otsid Jumalat, võid olla kindel, et leiad Ta!
Selles pole mingit kahtlust, sest Ta on lähedal.
"Hüüdke Issandat, kui Ta on lähedal."
Kunagi varem pole Jumal inimestele nii lähedal olnud.
"Sest nõnda on Jumal maailma armastanud,
et ta andis oma ainusündinud poja,
et ükski, kes temasse usub, ei läheks hukka."
Ta saatis Jeesuse, et meie lähedal olla.
Jeesus ütles: "Mina olen tee ja tõde ja elu;
keegi ei tule Isa juurde muidu kui minu kaudu."
Vahel peame siiski oma ihud altarile asetama,
andma end Jumalale.
Me ei tee seda vaid selleks, et näidata Jumalale ja maailmale,
et otsime Teda.
Otsime Teda tõeliselt oma südamete põhjast.
"Isa, aita meil loobuda kõigest, mis ei too sulle au!"
Mida Paulus kirjutab?
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Jumal aitab meid, kuid vaid ühe sammu võtame.
Kui Ta on lähedal, ja Tema Sõnad on meis,
siis Ta aitab meid.
Aga kui sa ei püüa, ei pääse sa maitsma Jumala headust.
Sa ei saa sellest kogemust, kui sa ei püüa.
Loen veel ühe koha Ülemlaulust.
"Mu kallim on minu, ja mina kuulun temale,
kes lillekeste keskel karja hoiab."
See on lähedus.
Kui räägime altarist ja oma ihude ohverdamisest,
tähendab see lähedust ja suhet Jumalaga.
Mu kallim on minu ja mina kuulun talle,
kes lillede keskel karja hoiab.
Teen seda avali südamega,
kindlana selles, et Ta tuleb ja aitab.
Või veelgi rohkem: Ta on juba minuga.
Ta tahab minuga aega veeta ja mind õnnistada.
Mu kallim on minu ja mina kuulun Talle.
Ta hoiab karja liiliate keskel.
See on unikaalne aeg Jumala palge otsimiseks,
et Talle läheneda ja kuulda, mida Ta räägib.
See on unikaalne aeg uurida Jumala Sõna
ja näha Jumala armastust meie kõigi vastu. Ka minu vastu.
Usun, et Jumal saatis Jeesuse, sest Ta armastas mind nii palju,
et andis oma ainusündinud Poja.
Ta andis oma südame, sest Jeesus on Jumala süda.
Psalm 145:18-19:
"Issand on ligi kõigile, kes teda appi hüüavad,
kõigile, kes teda tões appi hüüavad.
Tema teeb nende meele järgi, kes teda kardavad,
ja ta kuuleb nende kisendamist ning aitab neid.
Jumal armastab ausameelsust, siirust.
Kui inimene on siiras,
on tal Jumalaga avatum suhe.
Samuti on ka inimeste vahel.
Siirale inimesele on end kergem avada.
Ta ei valeta
ega ole meiega vaid selleks, et meilt midagi saada.
Ta on siiras sõber.
Nii on ka Jumalaga.
Ta on lähedal neile, kes Teda siiralt hüüavad
ja lähenevad Temale tões.
Ka selle tõe järgi, mis on Jumala Sõnasse kirjutatud,
mitte meie tunnete või maailma arvamuste järgi.
Maailm kirjeldab Jumalat nii nagu ta Teda näeb.
Ka religioossuse ja legalismi küüsis
on inimesed loonud endale oma jumalad.
Jumal pole loodud, vaid Looja.
Ta on loonud meid kõiki.
Ometi loovad paljud inimesed ise oma jumala.
Hüüdke Teda tões, Jumala Sõna järgi!
Mitte tegude järgi, kuigi teha tuleb ka häid tegusid.
Mitte religioossuse ja legalismi,
mitte inimmõistuse ega maailma õpetuste järgi,
vaid Jumala Sõna järgi. "Armust olete päästetud saanud."
Armust saate tuua oma ihud altarile
elavaks, pühaks ja meelepäraseks ohvriks.
Lähenege Talle tões!
Naaseme psalmi 145. Ehk on teil parajasti raske aeg.
"Tema teeb nende meele järgi, kes teda kardavad,
ja ta kuuleb nende kisendamist ning aitab neid."
Me kõik tahame midagi.
Mis on Issanda kartmine?
See ei tähenda, et teeme midagi Jumala karistuse kartuses.
See pole see, kui püüame Jumalale meeldida ja teda manipuleerida,
sest kardame Teda.
Oleme Talle meelepärased oma usu pärast,
seepärast, et meil on suhe Temaga.
Issanda kartus on midagi muud
kui manipuleeriv hirm.
Issanda kartus on see, et suhe Jumalaga on alati esikohal.
See on tähtsam kui miski muu.
Siin maailmas on ju kõik ajutine.
Meiegi oleme siin vaid ajutiselt.
Saame selle kohta meenutuse alati, kui keegi siit lahkub.
Jumal on siiski igavene ja ustav.
Seepärast on ka suhe Temaga igavene.
Me ei mõtle seega üksnes sellele maailmale, vaid ka tulevale.
Issanda kartus meenutab tulevast.
Me ei mõtle üksnes tänase päeva õnnistustele,
vaid ka oma tulevikule.
Issanda kartus eraldab meid maailma kurjusest.
"Tema teeb nende meele järgi, kes teda kardavad,
ja ta kuuleb nende kisendamist ning aitab neid."
Ehk algteksti järgi 'päästab neid', yoshiem.
See tähtis sõna on sama juurega kui 'pääste', yeshu'a.
See on seotud kõigi elualadega,
vaimu, hinge ja ihuga,
tervise, peresuhete,
turvatunde ja rahaliste õnnistustega.
Pääste, yeshu'a, hõlmab seda kõike.
Ingel ütles Maarjale,
et ta toob ilmale poja, kelle nimeks pidi saama Jeesus, Yeshua,
sest Ta pidi päästma oma rahva nende pattudest.
Ta päästis meid
ja andis meie südameisse Issanda kartuse.
Tänu sellele võime olla kindlad,
et Ta teeb seda, mida tahame.
Imeline!
Miks peaks suur ja kõikvõimas Jumal inimeste tahtmist tegema?
Mitte kõigi inimeste, kes elavad, kuidas tahavad,
vaid nende, kes Teda kardavad.
Seepärast, et need, kes Teda kardavad,
tahavad sama, mida Temagi.
See eristab Issanda kartuse igasugusest muust kartusest.
Kui inimesel on Issanda kartus,
elab ta ühenduses Püha Vaimuga.
Ta elab Jeesuse antud uut elu,
mille üle teised vaid naeravad.
"Kus see Jumal on?"
Jumala kartus meenutab meile seda,
et Jumal pole mitte üksnes taevas, kust Ta ühel päeval tagasi tuleb,
vaid Ta on siin ja nüüd.
Ta on nüüd minu elus kohal ja minul on Temaga suhe.
Mõningad asjad Talle ei meeldi ja teised meeldivad Talle väga.
Issanda kartus annab mulle usaldust Tema lubaduste suhtes,
Tema Poja Jeesuse tõotustesse.
Jumala Sõna ütleb:
"Issanda õnnistus teeb rikkaks,
ja oma vaev ei lisa sellele midagi juurde."
Jumalakartlik ei karda, et keegi temalt õnnistuse varastab.
Ta teab, et Issanda õnnistus teeb rikkaks,
ja oma vaev ei lisa sellele midagi juurde.
Ta teab, kust tema õnnistused tulevad,
ja kes talle rasketel aegadel vastab.
Ta teab, kes teda hoiab ja kaitseb.
Seepärast õhutan nüüd meid kõiki sellele mõtlema.
Lähenegem Jumalale ja hüüdkem Teda,
sest Ta on meie lähedal.
Ta tunnistab sellest,
et Jeesus tõi end ohvriks, et lunastada meid meie pattudest.
Usud seda või ei,
kuid see on fakt, mis toimus 2000 aasta eest.
Need, kes usuvad seda, on õnnistatud.
Jumal on meile lähedal,
kõigile, kes otsivad Teda tões,
ja kes on võtnud vastu Jumala tõe.
Tõde on, et Jumal andis oma Poja,
kuna Ta tahtis taastada osaduse,
mis katkes Eedeni aias.
Ta tahtis läheneda meile,
et võiksime taas Temaga osaduses olla
ja Ta saaks meid õnnistada.
Ta võib meid kuulata ja vastata meie palvetele.
Võime Temaga vestelda
ja saada Temalt vaimset tarkust.
Vennad ja õed, nüüd on aega mõelda muulegi,
kui sellele, mis meie ümber toimub.
On aeg mõelda sellele, mis toimub meie sees.
Jumal on lähedal ja seepärast tahame Talle lähemale pääseda,
ja selleks peame hülgama oma vana elu.
Uuendagem oma meeled!
Jumal on lähedal ja tahab vastata meie palvetele.
"Tema teeb nende meele järgi, kes teda kardavad,
ja ta kuuleb nende kisendamist ning aitab neid."
Küsimus on selles -
Kas tahame lillede keskele,
sinna, kus täielikult Jumalale andume?
Sinna, kus kuulume täielikult Jumalale,
kus Ta on meie karjane?
Jeesus on karjane lillede keskel.
Lilled kujutavad armastust. Need lõhnavad eriti hästi.
Seal aias on mu armsam minu ja mina kuulun talle.
See koht on meie südameis. Seal ei häiri keegi.
Sündmused meie ümber ei tähenda midagi.
Tähtis on vaid see,
et mina kuulun Jumalale ja Jumal kuulub mulle.
Ta andis end mulle.
Ta tahab olla minuga, rääkida mulle ja kuulata mind.
Ta on karjane lillede keskel.
Täna õhutan teid Jumala ligi tulema.
Meil kõigil on midagi, mis Teda häirib.
Teame, mis asjad need on.
Loen lõpetuseks, mida Paulus kirjutab:
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus."
Südames.
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Palvetan, et see saaks teile,
ja et Messias Jeesuse arm, Isa Jumala armastus
ja Püha Vaimu osadus oleks teie kõigiga.
Pavetan, et võtaksite vastu Püha Vaimu
ja annaksite end täielikult Jumalale.
Õnnistagu teid Jumal Messias Jeesuse nimel,
et tunneksite ära Tema armastuse,
et teeniksite Teda kogu südamest
ja uuendaksite oma meeled.
Meie Issanda, Jeesuse nimel, aamen!
Tõlge: Monika Jaaguri